Sofija
Sofija (bugarski: София) jest glavni i najveći grad Republike Bugarske. Nalazi se u podnožju planine Vitoše, u zapadnom dijelu države. Budući da se nalazi u centru Balkanskog poluostrva, podjednako je udaljena i od Crnog i Egejskog mora. Kao glavni grad Bugarske, Sofija je sjedište mnogih lokalnih univerziteta, kulturnih institucija i komercijalnih kompanija. Grad je jedan od 10 najboljih mjesta za započinjanje poslovanja u svijetu, posebno u oblasti informacionih tehnologija a proglašena je 2013. i za najpristupačniju evropsku prijestonicu koju vrijedi posjetiti. Grad naseljava 1,23 miliona stanovnika što čini 17,5% stanovništva Bugarske. U urbanoj zoni grada živi 1,54 a u metropolitanskom području površine oko 10.000 km oko 1,68 miliona stanovnika.